8. ΑΝΑΓΚ. ΝΟΜΟΣ υπ' αριθ. 1403 της 1/2 Φεβρ. 1950 Περί αναστολής διώξεως αδικημάτων εχόντων σχέσιν προς την καταστολήν της ανταρσίας. Άρθρον 1. 1.Όσοι, ανήκοντες εις ενόπλους ομάδας ήθελον παρουσιασθή εντός είκοσι ημερών από της δημοσιεύσεως του παρόντος αυθορμήτως εις δικαστικήν ή αστυνομικήν αρχήν και παραδώσωσι τα τυχόν κατεχόμενα υπ' αυτών εισέτι όπλα, απολαύουσι των ευεργετημάτων του επομένου άρθρου δια τα παρ' αυτών από της απελευθερώσεως μέχρι της δημοσιεύσεως του παρόντος διαπραχθέντα αδικήματα, εφ' όσον ταύτα σχετίζονται με το αντισυμμοριακόν αγώνα και έτεινον αποκλειστικός εις την επιτυχίαν αυτού. 2.Εις την κατά την προηγουμένην παράγραφον αυθόρμητον προσέλευσιν υποχρεούνται και οι ήδη καταθέσαντες τα όπλα εις τας αρχάς. 3.Των αυτών ευεργητημάτων απολαύουσι και οι δια τα εν τη παραγρ. 1 αδικήματα κρατούμενοι εν ταις φυλακαίς. Άρθρον 2. 1.Συντρεχουσών των προϋποθέσεων του προηγουμένου άρθρου αναστέλλεται η ποινική δίωξις και η εκτέλεσις των καταδικαστικών αποφάσεων των κατηγορουμένων ή καταδικασθέντων δια τας περί ων το άρθρον 1 αξιοποίνους πράξεις. 2.Οι τυχόντες αναστολής της εκτελέσεως της ποινής κατά τους όρους του παρόντος νόμου, εάν εντός πενταετίας από της ισχύος αυτού ήθελον υποπέση εις την διάπραξιν νέου εκ δόλου αδικήματος και καταδικασθώσιν εις ποινήν στερητικήν της ελευθερίας  Σελίς 166 μεγαλυτέραν των έξ μηνών, εκτίουσιν αθροιστικώς μετά την λήξιν της νέας ποινής και ολόκληρον την ανασταλείσαν ή το ανασταλέν υπόλοιπον αυτής. Των δε τυχόντων αναστολής της διώξεως, άμα τη καταδίκη επί τω νέω αδικήματι συνεχίζεται η ανασταλείσα δίωξις και η συνεπεία ταύτης επιβληθησομένη ποινή εκτίεται αθροιστικώς ,του εν τω μεταξύ από της κατά το άρθρον 1 αυθορμήτου παρουσιάσεως διαδραμόντος χρόνου μη υπολογιζομένου εις τον χρόνον της παραγραφής. Η ανασταλείσα ποινή θεωρείται εκτιθείσα, το δε αδίκημα ου ανεστάλη η δίωξις θεωρείται παραγραφέν, εάν ο τυχόν της αναστολής δεν υποπέση εις νέον αδίκημα εντός της ανωτέρω προθεσμίας. Άρθρον 3. 1.Περί της αυθορμήτου προσελεύσεως και της τυχόν παραδόσεως των όπλων συντάσσεται έκθεσις υπό της αρχής, εις ην αύτη εγένετο, διαβιβαζομένη πάραυτα εις τον Εισαγγελέα Πλημμελειοδικών της περιφερείας, όστις ενεργεί εξέτασιν προς διαπίστωσιν αν το υπό του προσελθόντος διαπραχθέν αδίκημα υπάγεται εις τας περιπτώσεις του άρθρου 1 του παρόντος και εισάγει την υπόθεσιν εις το παρ' ω διατελεί Συμβούλιον Πλημμελειοδικών, όπερ αποφαίνεται εντός 5 ανυπερθέτως ημερών περί της αναστολής ή μη της διώξεως ή της εκτελέσεως της ποινής. 2.Κατά του βουλεύματος εις πάσας τας περιπτώσεις του παρόντος άρθρου επιτρέπεται ανακοπή, συμφώνως προς τας σχετικάς διατάξεις της Ποινικής Δικονομίας, ενώπιον του Συμβουλίου των Εφετών, όπερ αποφαίνεται αμετακλήτως. 3.Το Συμβούλιον των Πλημμελειοδικών δύναται, υπάγον εις τας ευεργετικάς διατάξεις του παρόντος Νόμου τους περί ων το άρθρον 1, να υποβάλη αυτούς υπό αστυνομικήν επιτήρησιν μέχρι διετίας, εφ' όσον ήθελε θεωρήση τούτους επικινδύνους εις την δημοσίαν ασφάλειαν, εις ιδιαιτέρως δε βαρείας περιπτώσεις δύναται ν’ απαγορεύση εις αυτούς όπως διαμένουν κατά τον χρόνον της αστυνομικής επιτηρήσεως εις την περιφέρειαν των νόμων, ένθα διέπραξαν τα αδικήματα, δι' α έτυχον αναστολής διώξεως. 4.Ο Εισαγγελεύς δύναται εις πάσαν περίπτωσιν να διατάξη την άμεσον απόλυσιν του αυθορμήτως προσελθόντος. Άρθρον 4. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, θέλει δε υποβληθή προς κύρωσιν εις την μέλλουσαν να συνέλθη Βουλήν. 9.Γ.α.7-8 Αναστολή της ποινής 